கேள்வி: இயன் வில்மட் - ஆரம்ப வாழ்க்கை மற்றும் கல்வி பற்றி விளக்கவும்.
பதில்: வில்மட் இங்கிலாந்தின் வார்விக்ஷயரில் உள்ள ஹாம்ப்டன் லூசியில் 7 சூலை 1944-ல் பிறந்தார். வில்ட்டின் தந்தை, லியோனார்ட் வில்முட், ஐம்பது ஆண்டுகளாக நீரிழிவு நோய் பாதிக்கப்பட்ட கணித ஆசிரியராக இருந்தார். இறுதியில் இவர் பார்வையற்றவராக மாறினார். இளைய வில்மட் இசுகார்பரோவில் உள்ள ஆண்கள் உயர்நிலைப் பள்ளியில் பயின்றார். இங்கு இவரின் தந்தை இவருக்கு ஆசிரியராக இருந்தார். இவரது ஆரம்பக்கால ஆசை கடற்படையில் சேவையாற்றுவதாக இருந்தது. ஆனால் இவரது நிறக்குருடு காரணமாக இவரால் இப்பணியில் சேர முடியவில்லை. பள்ளிச் சிறுவனாக, வில்மட் வார இறுதி நாட்களில் பண்ணையில் வேலையாளக பணிபுரிந்தார். பண்ணை வேலைக்காரணமாக, இவரது ஆர்வம் விவசாயத்தை நோக்கிச் சென்றதால் நாட்டிங்ஹாம் பல்கலைக்கழகத்தில் வேளாண்மை படித்தார். 1966ஆம் ஆண்டில், கிறிஸ்டோபர் போல்ஜின் ஆய்வகத்தில் வில்மட் எட்டு வாரங்கள் பணியாற்றினார். இவர் 1949ஆம் ஆண்டில் அதி உறை குளிரூட்டு நுட்பத்தை உருவாக்கிய பெருமைக்குரியவர். அடுத்த ஆண்டு வில்மட் கேம்பிரிச்சுப் பல்கலைக்கழகம் முனைவர் பட்டம் பெற போல்ஜின் ஆய்வகத்தில் சேர்ந்தார். இங்கிருந்து 1971-ல் விந்து உயிரணுவினை அதிகுளிரூட்டு முறை பற்றிய ஆய்வறிக்கையின் காரணமாக முனைவர் பட்டம் பெற்றார். இவர் டார்வின் கல்லூரியில் முதுநிலை மாணவராக இருந்தார்.